Imeslayen-agi n Segalen, mudden-d azal d ameqqran i wayen icudden ɣer tira tamugnawt,id d-yesegzayen d akken tugna tezmer ad tuɣal d tira, neɣ d aɛeddi n tira. D imeslayen n tira ara yizmiren ad d-mudden taɣect (la voix) i tugna, iwakken ad d-ini awal-is. Ayen yellan d assusam deg tugna, tira terra-as awal. Tira id d-yekkan seg usuneɣ, neɣ tira n tugna d tajmilt i terra tutlayt i usuneɣ, d tadukli gar imru akk d temzert (pinceau), ayen yellan ɣef tiṭ, yuɣal ɣef yiles.